**DECIZIA ETAPEI DE ÎNCADRARE**

**NR............/.........05.2019**

**PROIECT**

Ca urmare a solicitării de emitere a acordului de mediu adresate de **U.A.T. COMUNA GRECI,** cu sediul în com. Greci, str. 1 Decembrie, nr. 16, jud.Tulcea, înregistrată la APM Tulcea cu nr.14986/12.12.2018, a depunerii memoriului de prezentare, înregistrat la A.P.M. Tulcea cu nr. 973/28.01.2019 și a completărilor înregistrate cu nr. 1568/06.02.2019, 5452/09.04.2019, 6761/03.05.2019, în baza:

-**Legii nr. 292/2018** privind evaluarea impactului anumitor proiecte publice şi private asupra mediului

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificările şi completările prin Legea nr.49/2011, cu modificările și completările ulterioare,

Autoritate competenta pentru protecția mediului Tulcea decide, ca urmare a consultărilor desfașurate în cadrul ședinței Comisiei Tehnice de Analiză din data de 23.04.2019, că proiectul **„EXTINDERE SISTEM DE ALIMENTARE CU APĂ ȘI RETEA DE CANALIZARE, COMUNA GRECI, JUDEȚUL TULCEA-FAZA II”**, propus a se realiza în intravilanul com. Greci, străzile Ţapului (nr cad.32368), Albinei (nr. cad), Gorunului (nr cad 32346), Primăverii (nr cad. 32139), Calea Ferată (nr cad. 32152), Frumușica (nr. cad. 32161), Amurgului (nr. cad 32330), Gladiolei (nr. cad 32339), Aleea Ursului (nr. cad.32331), Locomotivei (DS 3624), Șoimului (DS 3593), Crucele (DS 3556), Serei (DS 3737), Salciei (4725), Privighetorii (DS 3778), Jandaru (nr. cad. 32142, 32138), Dorobanți (1369), Plopului (nr cad. 32149), Salcâmului (nr. cad. 32153), Italienilor (nr. cad. 32150), Valea cu Tei (nr. cad.32162), Viitorului (nr cad 32357), Aleea Nucului (ds 1995), Vânători (nr. cad 32371), Socului (DS 3830), Aleea Otul (DS 4413), Câmpului (nr. cad 32155), Blajin (nr. cad. 2156), Morii (DS 4132), Vișinului (nr. cad. 32141), Credinței (DS4200), Lebedei (DS 3845/1), Răchitei (DS 3497), Podului (DS 3986), Bisericii (nr. cad 32144), Eternității (nr. cad 32127), Nufărului (nr. cad. 32121), Dogarilor (DS 2953/1), Fierăriei (DS 2610, 2954/1), Tineretului (nr cad. 32143, 32167), Dumbrava (DS 716), Părului (DS 116-151), Sadinului (DS 76, 95), Calea Săpată (DS 45), Viorelelor (DS 1741), Silviculturii (DS 4299), jud.Tulcea,**nu se supune evaluării impactului asupra mediului.**

**Justificarea prezentei decizii:**

I. Motivele pe baza carora s-a stabilit neefectuarea evaluării impactului asupra mediului sunt următoarele:

a) proiectul se încadreazăîn prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, la punctul 13 lit. a ) orice modificări sau extinderi, altele decât cele prevăzute la pct.24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

b) lucrarile propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice şi private asupra mediului, nu sunt de natură a genera un impact semnificativ asupra mediului.

c) proiectul propus intră sub incidenta art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul se suprapune cu ROSPA0073 Măcin Niculițel .

d) proiectul propus intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

1. **Dimensiunea și concepția întregului proiect:**

Proiectul propune extinderea sistemului de alimentare cu apa și a rețelei de canalizare ape uzate menajere din localitatea Greci, județul Tulcea.

*I. Extinderea sistemului de alimentare cu apă potabilă are următoarele obiective:*

*1. Sursa de apă*

- execuţia a 2 foraje de explorare

- indicativele puţurilor forate: F5 - F6;

- adâncimea puţurilor forate: H = 100,00 m;

- diametrele de exploatare: Ø = 200mm;

- tipul coloanelor de exploatare: PVC rigid (R16);

- distanţa dintre puţuri: 500 m;

- debitul pe puţ: qm = 3 – 4 l/s.

Forajele F5 și F6 vor fi echipate cu cate o pompă submersibilă (se va realiza racordul electric pentru acestea, tablou electic de comandă, control si producție) cu caracteristicile Q=3,0 l/s, H = 130 mCA, P=7,5 kw pentru F5 și Q=3,0 l/s, H=130 mCA, P=7,5 Kw pentru forajul F6.

*2. Conducta de aducțiune*

Apa de la cele 2 foraje noi (F5 şi F6) va fi colectată de o conducta colectoare şi apoi va fi transportată până la rezervoarele de înmagazinare V=2 x 150mc.

Racordurile de la puţuri la conducta colectoare se vor realiza din țeava din polietilenă de înaltă densitate PIED De125mm, PN12,5/PN10, după cum urmează:

-PE 100 De 125mm, SDR 13,6, PN12,5 - L= 1006m;

- PE 100 De 125mm, SDR17, PN10 - L= 1008m.

Conducta de aducțiune se va amplasa pe domeniul public, în zona drumurilor comunale din localitatea Greci.

*3. Gospodăria de apă Greci,* se propun următoarele obiective:

• Rezervor de apă din beton armat alcătuit din 2 cuve (construcție semiîngropată) cu un volum de înmagazinare de V = 2x150 mc;

• Stație de clorare cu hipoclorit- instalația de dezinfecție apă cu hipoclorit de sodiu este compusă din:

- pompă dozatoare cu membrană și microprocesor, complet echipată – 1+1 buc.;

- contor cu emițător de impulsuri – 1+1 buc.;

- rezervor de stocare hipoclorit de sodiu, V=100 litri – 1+1 buc.;

- analizor de clor rezidual pe circuitul de intrare/ ieșire apă din rezervor.

Stația de clorinare este de tip containerizată, cu pereţi panouri tip sandwich, cu două foi din tablă cutată şi termoizolaţie din vată minerală.

Staţia de clorare va fi prevăzută cu 2 încăperi:

- încăpere în care se află echipamentele instalației de clorare;

- încăpere în care se află tabloul de electrice și automatizare și dulapul cu echipamente de protecție.

Cele două compartimente ale stației de clorare se vor echipa cu instalații de iluminat, instalaţie de ventilare şi încălzire electrică.

• Cămin debitmetru intrare- în cămin, amonte de debitmetru, se va monta o vană sertar, un dispozitiv de aerisire/dezaerisire, un ștuț pentru analizorul de clor rezidual și un ștuț pentru injecția soluției de hipoclorit.

• Cămin debitmetru ieșire spre consumatori-amonte de debitmetru se va monta un ștuț pentru prelevarea apei, un ștuț pentru măsurarea on-line a clorului rezidual și un dispozitiv de aerisire.

• Împrejmuire incintă- lungimea totală de împrejmuire va fi de 136 m, H- 2m, porțile de acces cu lungimea de 4m.

• Sistematizare verticală și drum acces-în jurul fiecărui obiect se prevede realizarea unui trotuar de 1,00 m lățime pentru circulația pietonală, prevăzute cu sistem de drenaj și cu rigole de colectare și transport.

Pentru deservirea cu mijloace auto s-a prevăzut un drum de acces în lungime de L=226m și un drum în incinta gospodăriei de apă, realizat din: 10 cm piatră spartă, 15 cm balast. Pe zonele neamenajate se va aduce pământ vegetal, vor fi nivelate și înierbate.

• Grup electrogen-se va utiliza grupul generator fix cu o putere de 15 KVA, care să asigure:- alimentarea cu energie electrică a stației de clorare;

- alimentarea cu energie a vanei electrice de incendiu montată în camera de vane a rezervorului;

- alimentarea cu energie electrică a echipamentelor de automatizare și transmitere date la sistemul SCADA – Dispecerat central – operator de apă;

- iluminatul de urgență.;

• Alimentare cu energie electrică post de transformare-se va realiza prin branșament direct la rețeaua de alimentare cu energie electrică a localității Greci.

*4.Conducte distribuție apă-* se vor face 5473 m de reţea de distribuție apă potabilă realizată din conducte de polietilenă de înaltă densitate (PEID) PE100, PN10, cu diametrul exterior De160mm, De 125mm, De 110mm, De 90mm, De 75mm, De 63 mm, prevăzute cu toate accesoriile necesare: cămine de vane, reductoare de presiune, hidranţi de incendiu supraterani, aerisitoare-dezaerisitoare, goliri. Din totalul lungimii de 5473 m.

Săpătura se va face în şanţuri cu pereţi verticali, 70% mecanic, 30% manual. După realizarea şi finisarea săpăturii se va aşeza un pat de nisip de 10cm grosime peste care se va poza conducta din PEID. Spaţiul dintre colector şi pereţii laterali ai şanţului se vor umple cu nisip, iar deasupra acestuia se va dispune un strat suplimentar de nisip cu grosimea de 20 cm. Dupa executarea tronsoanelor de apă propuse se vor asigura lucrări de refacere a zonei carosabile, sau necarosabile, cu respectarea structurii zonei existente afectate.

*5. Cămine de branșament*

Se vor executa 275 de branșamente pe rețeaua de alimentare cu apă potabilă. La căpătul fiecărui branşament se va construi un cămin de branşament, la limita de proprietate.

*II. Extinderea rețelei de canalizare ape uzate menajere are următoarele obiective:*

*1. Rețeaua de canalizare ape uzate menajere* - va avea o lungime de 12846 m și se va realiza din tuburi PVC-KG SN8, cu diametrul de 250 mm, pozate pe un strat de nisip bine compactat de 10 cm și un strat de pietriș, cu rol drenant, de 15 cm. Reţeaua de canalizare a comunei va fi echipată cu un număr de 332 cămine de vizitare și un număr cămine racord 479.

*2.Stații pompare ape uzate pe traseul rețelei de canalizare (SPAU)-* pe traseul colectorului, s-a prevăzut o staţie de pompare ape uzate (SPAU1), prefabricată din elemente de beton, utilată cu pompe submersibile pentru ape uzate menajere şi conductă de refulare ape uzate aferentă. Se va realiza o subtraversare pe zona Str. Viorelei 1 (conducta refulare apă uzată Tronson Spau 1-CV122, din PEID 110mm, PnN6,1=44m) pe o lungime de cca. L=10m la intersecția (str. Viorelei 1) cu pârâul Recca-se va executa prin metoda tip-foraj orizontal. Parametri pompe-Q=118mc/h; -H=5,0 mCA;-P=1,2kw. În cazul întreruperii alimentării cu energie electrică, stația de pompare va fi alimentată cu un generator mobil cu o putere de 10KVA, care va fi depozitat la sediul Primăriei comunei Greci.

*3.Conducte de refulare-* aferentă stației de pompare va fi din PEID PE100 De110mm, SDR17, PN10, cu lungimea totală de 44 m.

În conformitate cu Certificatul de Urbanism nr. 73 din 06.12.2018 emis de UAT Comuna Greci, lucrările se află pe executa pe domeniul public al comunei Greci, județul Tulcea.

*Vecinătățile terenului studiat* sunt următoarele:

- la N - NV- oraș Măcin, județul Tulcea

- la S - comunle Cerna și Turcoaia, județul Tulcea

- la V - comuna Carcaliu, județul Tulcea

- la E- NE - comuna Luncavița, județul Tulcea

*Accesul auto și pietonal* - pentru deservirea cu mijloace auto s-a prevăzut un drum de acces în lungime de L=226m și un drum în incinta gospodăriei de apă.

*Alimentarea cu apă -* două puțuri forate.

*Evacuarea apelor uzate menajere-* apele uzate colectate de pe tronsoanele de canalizare proiectate vor fi transportate către rețeaua de canalizare există din localitate și descărcate apoi în staţia de epurare existentă din comuna Greci. Stația de epurare mecano-biologică cu o capacitate de 600 mc/zi asigură tratarea apelor uzate pentru întreaga comună.

*Energia electrică* se va asigura din rețeaua aeriană de energie electrică a comunei Greci.

***Organizarea de șantier va cuprinde:***

* un modul metalic demontabil pentru vestiarele muncitorilor;
* un modul metalic demontabil (birou + magazie) pentru ataşamente de şantier şi pentru depozitare materiale mărunte, unelte de lucru, etc.;
* un modul metalic pentru șeful de șantier;
* platformă amenajată pentru depozitare materiale (prefabricate, armături, nisip, pietriş, ţevi, accesorii etc.);
* drumuri şi căi de acces provizorii;
* un closet uscat cu 2 cabine;
* cabină poartă;
* împrejmuire.

Pentru angajații ce vor deservi unitatea se va asigura apă îmbuteliată din comerț, pentru consumul potabil, iar la baza șantierului se vor instala toalete ecologice (fără canal de scurgere) pentru a se evita infiltrarea apelor reziduale în pamânt și pentru a menține astfel calitatea apei. O firmă specializată se va ocupa de golirea și curățirea acestor toalete ecologice.

Terenul de amplasament a organizării de şantier va fi domeniul public al comunei Greci.

*b)cumularea cu alte proiecte existente și /sau aprobate*: apele uzate colectate de pe tronsoanele de canalizare proiectate vor fi transportate către rețeaua de canalizare există din localitate și descărcate apoi în staţia de epurare existentă din comuna Greci. Stația de epurare mecano-biologică cu o capacitate de 600 mc/zi asigură tratarea apelor uzate pentru întreaga comună.

*c*) *utilizarea resurselor naturale, în special a solului, a terenurilor, a apei și a biodiversității*: apa, pentru realizarea sistemului de canalizare menajeră sunt necesare următoarele materii prime: balast, nisip și piatră spartă.

*d) cantitatea și tipurile de deșeuri generate/gestionate:*

În timpul execuţiei lucrărilor rezultă deşeuri menajere şi deşeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție se vor colecta/depozita în spații special amenajate, pe categorii de deșeuri și predate către operatori autorizați pentru valorificare/eliminare .

*e) poluarea și alte efecte negative -* emisiile vor rezulta în perioada de execuție a lucrărilor, din surse mobile ( mijloacele folosite la transportul materialelor), din lucrările efective realizate pentru executarea proiectului.Nivelul de zgomot nu va depăși nivelul prevăzut de SR 10009-2017 Acustică. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* –minor.

g) *riscurile pentru sănătatea umană – de exemplu, din cauza contaminării apei sau a poluării atmosferice* – nu este cazul

**2) Amplasarea proiectului**

a) *Utilizarea actuală și aprobata a terenurilor*: amplasamentul este situat în intravilanul localității Greci, cu tupul de proprietate - domeniul public al loc. Greci, folosința actuală - drumuri și străzi publice.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonăși din subteranul acesteia* – nu este cazul.

c) *capacitatea de absorbție a mediului natural, acordându-se o atenție specialăurmătoarelor zone*:

-zone umede, zone riverane, guri ale râurilor –nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, internațional – amplasamentul se suprapune cu ROSPA0073 Măcin Niculițel ;

-zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică– proiectul este amplasat în aria protejată ROSPA0073 Măcin Niculițel în intravilanul localității Greci;

-zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populaţiei – nu este cazul;

-peisaje şi situri importante din punct de vedere istoric, cultural sau arheologic – nu este cazul.

**3) Tipurile şi caracteristicile impactului potenţial**

- importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată – impact minor

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul

- intensitatea și complexitatea impactului: impactul determinat de lucrările de extindere, nu sunt de natura să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului : pe durata de implementare și exploatare a proiectului va fi redusă,

- debutul, durata, frecvența și reversabilitatea preconizate ale impactului –impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru,

- cumularea impactului cu impactul altor proiecte existente și/sau aprobate – impact minor,

- posibilitatea de reducere efectivă a impactului : pământul și nisipul vor fi depozitate pe terenul proprietate, vor fi acoperite cu prelate pentru evitarea antrenării acestora de către vânt. Se va utiliza material absorbant în cazul unor scurgeri accidentale de combustibil de la utilajele cu care se lucrează.

II.**Motivele pe baza carora s-a stabilit neefectuarea evaluării adecvate-** amplasamentul se suprapune cu aria protejata cu ROSPA0073 Măcin Niculițel, pentru care titularul a obținut Aviz nr. 02/RV/09.01.2019 emis de APNMM .

- Proiectul nu include acţiuni care să ducă la modificări fizice cu un impact semnificativ negativ asupra ariilor naturale protejate de interes comunitar, terenul pe care urmează să se implementeze proiectul având destinația propusă prin P.U.G., drumuri și străzi publice.

- Proiectul nu va avea un impact semnificativ asupra onelor de hrănire/reproducere/migrație ale speciilor de interes comunitar, nu va conduce la o zolare reproductivă a unor specii de interes comunitar, deoarece pe amplasament nu au fost identificate specii de interes comunitar care ar putea fi afectate de implementarea proiectului.

- Implementarea proiectului nu implică utilizarea resurselor de care depinde diversitatea biologică.

- Emisiile și zgomotul produse de implementarea proiectului se vor manifesta pe o perioadă de timp determinată și nu vor avea un impact negativ asupra speciilor de interes comunitar.

III. **Motivele pe baza cărora s-a stabilit neefectuarea evaluării impactului asupra corpurilor de apă** în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz – conform Avizul de Gospodărire a Apelor nr. 16/18.03.2019 emis de SGA Tulcea, nu este afectat niciun corp de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. se interzice eliminarea oricaror tipuri de deșeuri care ar putea afecta calitatea solului;
6. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizatăîn acest sens.
7. titularii pe numele cărora se va emite autorizația de construcție au obligația să gestioneze deșeurile din construcții astfel încât să atingă progresiv, până la data de 31 decembrie 2020, un nivel de pregătire pentru reutilizare, reciclare și alte operațiuni de valorificare materială, inclusiv operațiuni de umplere, rambleiere care utilizează deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție, cu excepția materialelor geologice naturale definite la categoria 17 05 04 din anexă la Decizia Comisiei 2014/955/UE;
8. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile industriale reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. organizarea de șantier pentru lucrările prevăzute prin proiect va fi amplasatăîn incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de santier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile cu repectarea prevederilor STAS 12574-87 privind protecția atmosferei;
* pe perioada de execuție a lucrărilor, zgomotul produs de activitățile de pe amplasament nu trebuie să depașească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încat sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. titularul va respecta prevederile Ord. MMP nr. 2387/2011 pentru modificarea Ord. MMDD nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România și H.G. nr.971 din 2011 pentru modificarea și completarea H.G. nr. 1284/2007 privind declararea ariilor de protecție specială avifaunistică ca parte integrantă a rețelei ecologice europene Natura 2000 în România;
5. titularul proiectului are obligaţia de a notifica ȋn scris APM Tulcea despre orice modificare sau extindere a proiectului survenitǎ dupǎ emiterea deciziei etapei de ȋncadrare, ȋnainte de realizarea proiectului;
6. raportarea imediată la APM Tulcea și GNM – SCJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
7. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
8. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
9. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexeazăși face parte integrantă din procesul-verbal de recepție la terminarea lucrărilor;**
10. beneficiarul va respecta condițiile impuse prin certificatul de urbanism nr. 73 din 06.12.2018, emis de UAT Comuna Greci și avizul de Gospodărire a Apelor nr. 16/18.03.2019 emis de Sistemul de Gospodărire a Apelor Tulcea.

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vatamatăîntr-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacăîn instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistratăîn termen de 30 de zile de la data aducerii la cunostință publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuitaăși trebuie să fie echitabilă, rapidăși corectă.

Prezenta decizie poate fi contestatăîn conformitate cu prevederile Legii nr. 292 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**Chim. Mirela Aurelia RAICU**

**Şef Serviciu Șef Serviciu**

**Avize, Acorduri, Autorizaţii, Calitatea Factorilor de Mediu**

**Ing. Simona Constantinescu Ing. Elena Micu**

Întocmit: Ec. Ruxandra SUSAN/13.05.2019/08:20

A.A.A. ................/.............05.2019

Întocmit în trei exemplare din care: unul la titular, unul la dosar obiectiv și unul la dosar acte de reglementare.